stanford-oval/wikipedia huggingface dataset:
Villi lapsi (Pelle Miljoonan albumi)
Kappaleet

Kaikki kappaleet sovittanut Rockers.
Mä vaan pogoon – 2.02 (säv. ja san. Pelle Miljoona)
Lontoon skidit – 2.07 (säv. Jyri Honkavaara)
Nuoret sankarit – 3.16 (säv. Ari Taskinen, san. Pelle Miljoona)
TV – 2.50 (säv. ja san. Pelle Miljoona)
Väkivalta ja päihdeongelma – 3.33 (säv. ja san. Pelle Miljoona)
Olen kaunis – 3.05 (säv. Ari Taskinen, san. Pelle Miljoona)
Mulla menee lujaa – 3.07 (säv. ja san. Pelle Miljoona)
Gabriel – 5.36 (säv. ja san. Pelle Miljoona)
Pelko ja viha – 3.59 (säv. Ari Taskinen, san. Pelle Miljoona)
Rakastava voima – 4.14 (säv. Nisse Rikama, san. Pelle Miljoona)
Lähdetään kiitämään (- Do Anything You Wanna Do -) – 2.40 (säv. Douglas - Hollis, suom. san. Pelle Miljoona)
Vapaus on suuri vankila – 2.57 (säv. Ari Taskinen, san. Pelle Miljoona)
Elä (kun olet nuori vielä) – 3.08 (säv. Ari Taskinen, san. Pelle Miljoona)
Juokse villi lapsi – 3.25 (säv. Ari Taskinen, san. Pelle Miljoona)
Moottoritie on kuuma – 5.50 (säv. Ari Taskinen, san. Pelle Miljoona)
Hyvää yötä maailma – 3.12 (säv. Ari Taskinen, san. Pelle Miljoona)
Kokoonpano

Pelle Miljoona – laulu, huuliharppu
Puka Oinonen – kitara, taustalaulu
Tero Siitonen – basso, taustalaulu
Vänni Väänänen – rummut ja perkussiot
Kokoonpano > Tuotanto

Petri Kokko – tuottaja, äänittäjä, miksaaja (Brickstone-studio, maaliskuu 2002)
Puka Oinonen – tuottaja
Vänni Väänänen – tuottaja
Lamppu Laamanen – executive dude
Tomppa Järvinen – masteroija (Z-Trading)
Visakhapatnam

| విశాఖపట్టణం ja Visakhapatnam విశాఖపట్టణం ja Visakhapatnam |
| --- | --- |

 fiVisakhapatnam 
 17°43′59″N, 83°19′01″E 
Aikavyöhyke:  +5:30
Väestö
Väkiluku (2011):  1 728 128
Muuta
Postinumero:  530/531
 www.gvmc.gov.in 
Visakhapatnam (teluguksi విశాఖపట్నం, Viśākhapaṭnaṁ, urduksi ‏وشاکھ پٹنم‎, Vishākh Paṭnam, usein lyhyesti Vizag) on satamakaupunki Andhra Pradeshin osavaltiossa Intian itärannikolla. Kaupungin asukasluku oli 1 728 128 vuonna 2011. Kaupungissa on yksi Intian suurimmista satamista (Visakhapatnamin satama) ja vanhin telakka. Se on merkittävä rautateiden solmukohta, ja sen asema tunnetaan usein edelleen siirtomaa-aikaisella nimellään Waltair.
Nähtävyyksiä ovat muun muassa Visakhapatnamin rannat, Arakun laakso ja Borran luolat sekä muinaiset temppelit.
Visakhapatnam oli satamapaikkakunta jo antiikin aikana, ja kävi kauppaa Lähi-idän ja Rooman kanssa. Satamatoimintojen sijoittumista paikkakunnalle on helpottanut luonnonsatama, jota syventämällä ja muokkaamalla nykyisen kauppasataman sisäsatama on tehty sopivaksi suurillekin rahtilaivoille.
Ilmakuva Visakhapatnamin sataman sisäosista.
Visakhapatnamin ulkosatama ilmakuvassa (2008).
Visakhapatnamin lentoaseman terminaalirakennus.
Rautatieasema.
Näkymä rautatieasemalta laiturialueelle.
Victory at Sea -sotamuistomerkki.
Aiheesta muualla

Kuvia tai muita tiedostoja aiheesta Visakhapatnam Wikimedia Commonsissa
Visalia

| Visalia |
| --- | --- |

 Visalia
 Koordinaatit: 36°19′N, 119°18′W 
Valtio:  Yhdysvallat
osavaltio:  Kalifornia
Piirikunta:  Tulare
Väkiluku (2010):  124 442
Aikavyöhyke:  UTC-8
 – Kesäaika:  UTC-7
Infobox OKVirheellinen NIMI-arvo: 
Visalia on yli 135 000 asukkaan  kaupunki Tularen piirikunnassa, Kaliforniassa, Yhdysvalloissa.
Visalia on vanhin kaupunki San Franciscon ja Los Angelesin välillä, perustettu 1852 ja sai kaupunkioikeudet 1874.
Vuoden 2010 väestönlaskennassa kaupungissa oli 124 442 asukasta, arvio vuodelle 2017 oli  noin 133 000. Asukkaista noin puolet on espanjalais- tai latinotaustaisia, 6% aasialaisia.
Aiheesta muualla

Kuvia tai muita tiedostoja aiheesta Visalia Wikimedia Commonsissa
Kalifornian osavaltio
Ilmasto | 
Piirit | 
Talous | 
Vaalit | 
Maantiede | 
Hallinto | 
Kuvernöörit |
Historia | 
Politiikka | Teemasivu
| --- | --- |
Alueet:  Antelope Valley |  Big Sur |  Central Coast |  Channel Islands |  Coachella Valley |  Cucamonga Valley |  East Bay (SF) |  Etelä-Kalifornia |  Gold Country |  Los Angelesin suuralue |  Imperial Valley |  Inland Empire | Itäinen Kalifornia |  Keskuslaakso |  Kuolemanlaakso |  Los Angeles Basin | Lost Coast |   Mojave |  North Bay (SF) |  Owens Valley |  The Peninsula |  Pomona Valley |  Redwood Empire |  Russian River |  Sacramento Valley |  Salinas Valley |  San Diegon piirikunnan pohjoisosa |  San Fernando Valley |  San Franciscon lahden ympäristö |  San Gabriel Valley |  San Joaquin Valley |  Santa Clara Valley |  Shasta Cascade |  Sierra Nevada |  Piilaakso |  Pohjois-Kalifornia |  Sonoma Valley |  Tech Coast |  Tri-Valley |  Victor Valley |  Wine Country |  Yosemiten kansallispuisto
Kaupungit (suurimmat):  Bakersfield |  Chico |  Fresno |  Los Angeles-Long Beach-Glendale |  Modesto |  Napa |  Oakland-Fremont-Hayward |  Oxnard-Thousand Oaks-Ventura |  Redding |  Riverside-San Bernardino-Ontario | Sacramento-Roseville |  Salinas |  San Diego-Carlsbad-San Marcos |  San Francisco-San Mateo-Redwood City |  San José-Sunnyvale-Santa Clara | Santa Ana-Anaheim-Irvine |  Santa Barbara-Santa Maria |  Santa Cruz-Watsonville |  Santa Rosa-Petaluma |  Stockton |  Vallejo-Fairfield |  Visalia-Porterville |  Yuba City
Piirikunnat:  Alameda |  Alpine |  Amador |  Butte |  Calaveras |  Colusa |  Contra Costa |  Del Norte |  El Dorado |  Fresno |  Glenn |  Humboldt |  Imperial |  Inyo |  Kern |  Kings |  Lake |  Lassen |  Los Angeles |  Madera |  Marin |  Mariposa |  Mendocino |  Merced |  Modoc |  Mono |  Monterey |  Napa |  Nevada |  Orange |  Placer |  Plumas |  Riverside |  Sacramento |  San Benito |  San Bernardino |  San Diego |  San Francisco |  San Joaquin |  San Luis Obispo |  San Mateo |  Santa Barbara |  Santa Clara |  Santa Cruz |  Shasta |  Sierra |  Siskiyou |  Solano |  Sonoma |  Stanislaus |  Sutter |  Tehama |  Trinity |  Tulare |  Tuolumne |  Ventura |  Yolo |  Yuba
Whiteheadin lause

Matematiikassa homotopiateoriaan kuuluva Whiteheadin lause sanoo, että jos jatkuva kuvaus f topologisten avaruuksien X ja Y välillä indusoi isomorfismin kaikkien homotopiaryhmien välille, on f homotopiaekvivalenssi olettaen, että X ja Y ovat yhtenäisiä CW-komplekseja. Tuloksen todisti J. H. C. Whitehead ja se tarjosi perustelut CW-kompleksien hyödyllisyydelle homotopiateoriassa.
Tarkemmin sanottuna, olkoon annetut CW-kompleksit X ja Y kantapisteinään x ja y tässä järjestyksessä. Olkoon f jatkuva kuvaus
jolle f(x) = y. Kun n ≥ 0, tarkastellaan indusoituja kuvauksia
missä πn tarkoittaa kaikilla n ≥ 1 n:ttä homotopiaryhmää. Kun n = 0 tämä tarkoittaa polkukomponenttien kuvausta. Jos sekä X että Y ovat yhtenäisiä, ei kuvaus f anna mitään tietoa avaruuksista. Sanomme, että f on heikko homotopiaekvivalenssi jos kuvaukset f* ovat kaikki bijektiivisiä. Tällöin Whiteheadin lause sanoo, että heikko topologiaekvivalenssi yhtenäisten CW-kompleksien välillä on itse asiassa homotopiaekvivalenssi.
Väsbyn kaivos

Väsbyn kaivos oli Korppoossa sijainnut rautamalmikaivos. Kaivos sijaitsi 2,3 kilometriä etelään Korppoon kirkolta Långvikenin pohjoisrannalla Väsbyn ja Bendbyn välisellä kallioisella metsäalueella. Kaivoksesta louhittiin malmia vuosina 1839-1864.
Väsbyn malmiesiintymän löysi vuonna 1839 vuorihallituksen vuorikadetti Lars Gustav Lauraeus (1804–1880). Malmia louhittiin vuosina 1840-1864 polttolouhintamenetelmää käyttäen useasta louhoksesta. Louhinta oli usein pysähdyksissä muun muassa Krimin sodan ja malmin kysynnän vähäisyyden vuoksi. Yhteensä malmia louhittiin 1841–1864 3 863 tonnia. Malmia vietiin Taalintehtaan ruukille ja Teijon masuunille. Malmi sisälsi keskimäärin 32 % rautaa ja 10,5 % titaania. Suurin osa malmin louhinnasta tapahtui vuosina 1845–1854.
Väsbyn malmissa oli epäpuhtauksina ilmeniittiä sekä rikkikiisua ja magneettikiisua. Malmin sisältämä titaani ja kiisut aiheuttivat sen että sitä voitiin masuunissa käyttää vain pieniä määriä sekoitusmalmina. Titaanipitoinen malmi suli hitaasti ja masuunissa takkiraudan saanti oli alhaista. Rautaruukit vähensivät sen vuoksi Väsbyn malmin kysyntää ja sen seurauksena louhintamäärät supistuivat voimakkaasti vuoden 1854 jälkeen. Kaivoksen sulkemisen jälkeen Geologinen komissio teki vielä syksyllä 1900 alueella magneettisia mittauksia tutkiessaan Etelä-Suomen rautamalmilöytöjä.
Kaivosalueella on neljä avokaivosta, 7 rakennuksen perustaa, kaksi suurta louhekivikenttää ja useita pienempiä lohkokivikasoja ja kiviaitoja. Alueella on sijainnut asuinrakennus, paja, varastorakennuksia ja mahdollisesti sauna.
Vuorijärvi (Joutsa)

| Vuorijärvi |
| --- | --- |
Valtiot:  Suomi
Maakunnat:  Keski-Suomi
Kunnat:  Joutsa
Koordinaatit:  61°45′18″N, 26°23′43″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Ylä-Suonteen valuma-alue (14.85)
Laskujoki:  Eljaanjoki Suonteeseen 
Järvinumero:  14.852.1.004
Mittaustietoja
Pinnankorkeus:  108,9 m  
Pituus:  2 km  
Leveys:  1 km  
Rantaviiva:  7,573 km  
Pinta-ala:  73,671 ha  
Saaria:  3 
 fiVuorijärvi 
Vuorijärvi  on Keski-Suomessa Joutsassa  Pärnämäen lähellä sijaitseva järvi.
Maantietoa

Järvi on 2,0 kilometriä pitkä, 1,0 kilometriä leveä, ja sen pinta-ala on 74 hehtaaria. Järvellä on kartan mukaan kolme saarta.  Sen rantaviivan pituus on 7,6 kilometriä.
Vesistösuhteet

Järvi sijaitsee Kymijoen vesistössä (vesistöaluetunnus 14) Sysmän reitin valuma-alueen (14.8) Ylä-Suonteen valuma-alueella (14.85), jonka Karttuulammen valuma-alueeseen (14.852) se kuuluu. Järven vedenpinnan korkeus on 108,9 metriä mpy.
Vukovar

| Vukovar |
| --- | --- |
 Katu Vukovarissa
 lippu:  vaakuna
 Vukovar
 Koordinaatit: 45°21′N, 19°0′E 
Valtio:  Kroatia
Piirikunta:  Vukovar-Syrmia
Hallinto:  
 – Hallinnon tyyppi:  Kunta
 – Pormestari:  Ivan Penava
Pinta-ala:  
 – Kokonaispinta-ala:  100 km²
Väkiluku (2011):  27 683
Aikavyöhyke:  UTC+1
 – Kesäaika:  UTC+2
 
 www.vukovar.hr 
Infobox OKVirheellinen NIMI-arvo: 
Vukovar on noin 28 000 asukkaan kunta ja kaupunki Kroatian itäosassa Vuka- ja Tonava-jokien yhtymäkohdassa. Kaupunki on Kroatian tärkein jokisatama.[lähde? ]
Historia

Historiansa aikana Vukovar on kuulunut Kroatiaan, Bulgariaan, Osmanien valtakuntaan, Itävalta-Unkariin ja Jugoslaviaan. Kaupungin nimi tulee Vuka-joesta sekä unkarin kielen linnaa tarkoittavasta sanasta vár. Kroatian sodassa serbijoukot hävittivät kaupungin lähes maan tasalle ja tappoivat runsaasti siviileitä Vukovarin piirityksessä. Piirityksessä pahaa tuhoa kärsinyt kaupungin vesitorni on jätetty ennalleen sodan muistomerkiksi.
Väestö

Vukovarin asukasluku oli vuoden 2011 väestönlaskennan mukaan 27 683. Asukkaista kroaatteja oli 57,4 prosenttia ja serbejä 34,9 prosenttia. Lisäksi kaupungissa asuu runsaasti muita kansallisuuksia.
Aiheesta muualla

Kuvia tai muita tiedostoja aiheesta Vukovar Wikimedia Commonsissa
Kaupungin virallinen sivusto
Kaupungin turismisivut
Video Games Live

Frogger -peli näytöllä konsertissa.
Video Games Live on konserttisarja, joka soittaa videopelimusiikkia orkesterilla. Soitettavaa musiikkia ovat esimerkiksi kolikkopelien kulta-ajan Mario Bros ja Frogger -peleistä.
Konserttisarjan on kehittänyt ja tuottanut Tommy Tallarico ja Jack Wall. Konserteissa musiikkia esitetään valoshown ja videonäyttöjen kanssa synkronoidusti.
Konsertteja on pidetty yli 420 kertaa 13 vuoden aikana, muun muassa Hollywood Bowlissa.
Konserttisarja on järjestetty myös Suomessa.
Konserttisovituksia on julkaistu myös levytyksinä.
Tallenteet > Albumit

Video Games Live, Volume 1 (23.10.2007)
Video Games Live: Level 2 (19.10.2010)
Video Games Live: Level 3 (7.2.2014)
Video Games Live: Level 4 (18.2.2015)
Video Games Live: Level 5 (15.8.2016)
Zelda Majora's Mask Piano Album (25.8.2016)
Tallenteet > EP

Through Time and Space: Chrono Piano Album - EP (15.3.2015)
Tallenteet > Videot

Video Games Live (2010)
Aiheesta muualla

Kuvia tai muita tiedostoja aiheesta Video Games Live Wikimedia Commonsissa
Viralliset kotisivut (englanniksi)
Xe

Xe tarkoittaa seuraavia:
ExpressJet Airlines, IATA-koodi XE, lentoyhtiö
ksenon, kemiallinen merkki Xe, alkuaine
Xe (entinen Blackwater Worldwide), yhdysvaltalainen sotilasalan yritys.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Xe”, voi hakea sivunnimihaulla, laajalla sivunnimihaulla tai tekstihaulla.
Visailuohjelma

Wheel of Fortune -ohjelma
Visailuohjelma on ohjelma, jossa kilpailijoilta kysytään erilaisia kysymyksiä. Ensimmäisiä viihteellisiä radiovisailuja esitettiin Yhdysvalloissa 1930-luvulla. Palkintona on usein rahasumma tai nouseminen visailussa korkeammalle sijalle. Visailuohjelmien kilpailijoina on usein myös julkisuuden henkilöitä. Tunnettuja suomalaisia visailuohjelmia ovat muun muassa Tupla tai kuitti, Kymppitonni ja Onnenpyörä.
Kirsti Rautiainen on kertonut suomen kielen visailu-sanan olevan miehensä Tauno Rautiaisen sanoista visainen kilpailu muokkaama. Alun perin visailuohjelmat olivat selkeästi tietokilpailuja, mutta viime vuosikymmeninä niissä on viihteellisyys ja tiedon sijasta onnen osuus korostunut. Internetissä tunnettuja suomalaisia visailuohjelmia ovat muun muassa Älypää ja Tietovisa
Julkisuuden henkilöiden väliseen sanailuun perustuvia visailuohjelmia kutsutaan termillä paneelishow (engl. panel show, comedy panel).
Kirjallisuutta

Kaarninen, Pekka: ”Tiedosta kilpasilla”, Filmihullu 2/1997.
Aiheesta muualla

Kuvia tai muita tiedostoja aiheesta Visailuohjelma Wikimedia Commonsissa
Video Cassette Recording

| Video Cassette Recording |
| --- | --- |

Tyyppi:  magneettinauha
Enkoodaus:  PAL
Kehittäjä:  Philips
Käyttötarkoitus:  audiovisuaalisen materiaalin toisto ja tallennus
Lyhenne:  VCR
VCR-kasetteja. Kuvassa mittakaavaa antamassa CD-levy, jonka halkaisija on 12 cm.
VCR-kasetit ovat C-kasettien tapaan muovikoteloissa. Tracking-säädin on raidanseurantaa varten.
Video Cassette Recording (lyh. VCR) on Philipsin kehittämä videonauhurijärjestelmä. Se käyttää analogista, kasettiin pakattua magneettinauhaa. VCR esiteltiin vuonna 1971 ja se oli ensimmäinen kaupallisesti menestynyt kotivideojärjestelmä. VCR-laitteissa on oma televisioviritin, joka on kotivideonauhureiden keskeinen ominaisuus. Järjestelmän kehitystyö aloitettiin 1960-luvulla, ja sen tekniikka suunniteltiin lähitulevaisuutta silmällä pitäen: jo ensimmäisessä VCR-laitteessa oli värillinen tallennus ja toisto. Järjestelmän audioteknologia mahdollistaa periaatteessa myös monikanavaisen äänentoiston, vaikka stereofoniset televisiolähetykset yleistyivät vasta 1980-luvulla, jolloin VCR oli jo poistumassa markkinoilta.
Teknologia

Video Cassette Recording -järjestelmä on perusteiltaan samanlainen kuin myöhemmät kotivideojärjestelmät: kasettiin pakattua analogista magneettinauhaa lukee helical scan -teknologiaan perustuva pyörivä kuvapää. Huomattavin ero on kelojen sijainti toisiinsa nähden: VCR-kasetissa ne on sijoitettu päällekkäin, kun taas Betamax-, VHS- ja Video 2000 -järjestelmissä kelat ovat rinnakkain. VCR-kasetissa nauha kulkee alhaalta ylös, muissa järjestelmissä se kulkee vasemmalta oikealle. VCR-nauhan leveys on puoli tuumaa eli sama kuin Betamaxin ja VHS:n; Video 2000 -nauhan leveys on myös puoli tuumaa, mutta kaksipuolisuutensa johdosta se on faktisesti neljännestuuman järjestelmä.
Pyörivä kuvapää mahdollisti verraten alhaisen nauhannopeuden, joka taasen mahdollisti kompaktin videokasetin kehittämisen. VCR-järjestelmän nauhannopeus on 14,29 cm/s ja VCR-Longplayn puolestaan 6,56 cm/s. Kuvarummun halkaisija on 105 mm, pyörimisnopeus 1500/min ja suhteellinen lukunopeus 8,1 m/s.
Ensimmäinen kuluttajamarkkinoille tuotu VCR-laite oli Philips N1500. Sen kotelo on alaosastaan ruskeaa puuta; osittain puisten koteloiden käyttö oli tyypillistä saman aikakauden viihde-elektronisille laitteille. Laitteessa on analoginen kello, mekaaninen kolminumeroinen nauhalaskuri ja mekaaninen ajastin, jolla laitteen voi ohjelmoida nauhoittamaan yhden ohjelman lähimmän vuorokauden aikana. Laitetta ohjataan mekaanisin painonäppäimin. 1970-luvun kuluessa VCR-nauhureihin kehitettiin uusia ominaisuuksia, kuten pysäytyskuva. Vuonna 1976 esiteltiin Philips N1502, jossa analoginen kello oli korvattu digitaalisella. Vuonna 1978 markkinoille tuotiin Philips N1700, jossa on longplay-ominaisuus eli tunnin nauhalle saattoi tallentaa kaksi tuntia ohjelmaa.
Philipsin tekniikkaan perustuvia VCR-nauhureita valmistivat myös Telefunken, Nordmende, Blaupunkt, Siemens, Loewe ja Luxor. Grundig kehitti VCR-järjestelmästä oman SVR-laitteensa, joka kykeni tallentamaan kolme tuntia ohjelmaa. Vuonna 1979 esitelty Grundig  SVR 4004 oli teknisesti kehittynyt elektronisine hallintalaitteineen, mutta se sai väistyä Philipsin ja Grundigin yhteisprojektin, Video 2000 -järjestelmän tieltä. VCR-järjestelmä ei siten osallistunut 1980-luvun videojärjestelmäsotaan.
Muotoilu

Philipsin VCR-nauhureiden muotokieli pysyi varsin yhtenäisenä. Hallintanäppäimet ovat etupaneelin yläosassa, joka on kalteva. Nauhurit ovat päältäladattavia, kasettipesä sijaitsee vasemmalla ja kello oikealla. Grundig käytti myös toisenlaisia ratkaisuja, eli sijoitti kasettipesän oikealle ja muotoili etupaneelin pystysuoraksi. Myös Siemens ja Loewe muotoilivat etupaneelin pystysuoraksi. Luxorin ja Telefunkenin nauhurit sen sijaan noudattivat Philipsin muotoilua. Laitteet eivät juurikaan pienentyneet 1970-luvun aikana: niiden leveys oli yli puoli metriä, korkeus noin 15–20 senttimetriä ja paino 15–20 kilogrammaa.
Taustaa

1960-luvun lopulla Philips oli tuonut markkinoille avokelaa käyttävän LDL 1000 -nauhurinsa, jonka tallennus- ja toistoaika oli noin 40 minuuttia. Laitetta markkinoitiin kotikäyttöön; saksankielisellä alueella käytettiin termiä Heim-Video-Recorder. Avokela oli epäkäytännöllinen, joten se korvattiin kasettiin pakatulla nauhalla, kuten audionauhojen kohdalla oli tehty 1960-luvun alussa. Tuloksena oli VCR-järjestelmä.
Sony oli esitellyt oman kasettiin pakattua videonauhaa käyttävän U-matic-järjestelmänsä 1970-luvun taitteessa. Se ei kuitenkaan menestynyt kuluttajamarkkinoilla. Laitteet olivat liian kalliita ja kookkaita kotikäyttöön, mutta korkeatasoisen kuvanlaatunsa ansiosta ne päätyivät puoliammattimaiseen käyttöön.
Philips korvasi VCR:n Video 2000 -järjestelmällä vuonna 1979. Sony oli tuonut markkinoille Betamaxin 1975 ja JVC puolestaan VHS:n 1976. Video 2000 ei ehtinyt Euroopan ulkopuolisille markkinoille, jotka olivat jo Betamaxin ja VHS:n hallinnassa. Järjestelmän valmistaminen lopetettiin 1980-luvun lopulla. VHS voitti kilvan markkinaosuuksista ja siitä tuli hallitseva videonauhureiden standardi, kunnes digitaaliset tallennus- ja toistomuodot syrjäyttivät sen 2000-luvun alussa.
Aiheesta muualla

Wikimedia Commonsissa on kuvia tai muita tiedostoja aiheesta .
VCR n1500 Video Recorder Philips Eerste Model 1971 - Philips N1500 -laitteen televisiomainos
VCR-Videoformat
Philips N1500 -nauhurin teknisiä tietoja[vanhentunut linkki]
Philips N1702/20 -nauhuri 1970-luvun lopulta. Laitteen leveys on 56 cm ja korkeus 17 cm.
Wilson Kipsang Kiprotich

| Mitalit | Mitalit | Mitalit |  |
| --- | --- | --- | --- |
|  Wilson Kipsang Kiprotich |  Wilson Kipsang Kiprotich |  Wilson Kipsang Kiprotich |  |
Maa:   Kenia
Miesten yleisurheilu
|  Olympialaiset  |  Olympialaiset  |  Olympialaiset  |  |
|  Pronssia | Lontoo 2012 | maraton |  |
| Puolimaratonin MM-kilpailut  | Puolimaratonin MM-kilpailut  | Puolimaratonin MM-kilpailut  |  |
|  Kultaa | Birmingham  2009 | joukkuekilpailu |  |
Wilson Kipsang Kiprotich (s. 15. maaliskuuta 1982 Keiyo) on kenialainen kestävyysjuoksija.
Helmikuussa 2009 Kiprotich sijoittui puolimaratonkilpailussa toiseksi Ra’s al-Khaimassa Arabiemiirikunnissa ajalla 58.59. Kilpailun voitti Patrick Makau kautta aikain 
toiseksi parhaalla ajalla 58.52. Kiprotich oli neljäs 59 minuutin alittaja puolimaratonilla ja vuoden 2009 maailmantilastossa hän oli ajallaan kolmas. Puolimaratonin MM-kilpailuissa samana vuonna hän sijoittui henkilökohtaisessa kilpailussa neljänneksi ajalla 1.00.08 ja sai joukkuekilpailussa kultaa.
Ensimmäisen maratoninsa Kiprotich juoksi huhtikuussa 2010 Pariisissa, jossa hän sijoittui kolmanneksi ajalla 2.07.13. Kilpailun voitti etiopialainen Tadesse Tola ajalla 2.06.41. Myöhemmin lokakuussa Kiprotich voitti Frankfurtin maratonin reittiennätyksellä 2.04.57. Reittiennätystä hän paransi minuutin ja 17 sekuntia. Pariisin maratonin voittanut Tadesse Tola sijoittui toiseksi ajalla 2.06.31. Vuoden 2010 maratonin maailmantilastossa Kiprotich oli ajallaan kolmas.
Maaliskuussa 2011 Kiprotich voitti Ōtsussa Japanissa Lake Biwan maratonin reittiennätysajalla 2.06.13. Aikaisempaa reittiennätystä hän paransi minuutilla ja 21 sekunnilla. Vielä 37 kilometrin kohdalla Kiprotichin kanssa kärjessä ollut etiopialainen Deriba Merga hävisi hänelle lopulta kolme minuuttia. 30. lokakuuta 2011 Kiprotich voitti Frankfurtin maratonin ajalla 2.03.42. Hän paransi omaa reittiennätystään yli minuutilla ja jäi maanmiehensä Patrick Makaun viisi viikkoa aikaisemmin Berliinin maratonilla juoksemasta maailmanennätyksestä neljä sekuntia. Huhtikuussa 2012 Kiprotich voitti Lontoon maratonin ajalla 2.04.44. Hän jäi neljä sekuntia Emmanuel Mutain vuotta aikaisemmin juoksemasta reittiennätyksestä.
Elokuussa 2012 Lontoossa Kiprotich sai olympiapronssia maratonilla. 29. syyskuuta 2013 hän juoksi Berliinin maratonilla maailmanennätyksen 2.03.23 ja paransi Patrick Makaun entistä maailmanennätystä 15 sekunnilla. Huhtikuussa 2014 Kiprotich voitti Lontoon maratonin reittiennätyksellä 2.04.29. Marraskuussa 2014 hän voitti New Yorkin maratonin ja varmisti samalla World Marathon Majors -kilpailusarjan voiton. Pekingin MM-kilpailuissa 2015 Kiprotich keskeytti maratonilla.
Kipsang sai vuonna 2020 neljän vuoden kilpailukiellon, joka määrättiin alkamaan 10. tammikuuta 2020 lähtien. Kipsang oli syyllistynyt dopingtestien peukalointiin tai sen yritykseen sekä olinpaikkatietojensa ilmoittamatta jättämiseen.
Henkilökohtaiset ennätykset

10 000 metrin juoksu: 28.31,5 (2008)
10 kilometrin tiejuoksu: 27.44 (2009)
Puolimaraton: 58.59 (2009)
Maraton: 2.03.13 (2016)
Aiheesta muualla

Kuvia tai muita tiedostoja aiheesta Wilson Kipsang Kiprotich Wikimedia Commonsissa
Vääräjärvi (Kauhajoki)

| Vääräjärvi |
| --- | --- |
Valtiot:   Suomi
Paikkakunta:  Kauhajoki
Koordinaatit:  62°09′58″N, 22°12′06″E
Järvinumero:  36.036.1.001
Mittaustietoja
 fiVääräjärvi 
Vääräjärvi on Kauhajoella, Lauhanvuoren kansallispuiston alueella sijaitseva pienehkö järvi. Pinta-alaa sillä on 1,9 hehtaaria ja rantaviivaa kaikkiaan 0,8 kilometriä. Vääräjärvi kuuluu Paholuoman yläason valuma-alueeseen sekä Karvianjoen vesistöalueeseen.
Vuorijärvi (Karstula)

| Vuorijärvi |
| --- | --- |
Valtiot:  Suomi
Maakunnat:  Keski-Suomi
Kunnat:  Karstula
Koordinaatit:  62°49′39″N, 24°46′20″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Pääjärven alue (14.63)
Laskupuro:  Vuoripuro Pääjärveen 
Järvinumero:  14.631.1.008
Mittaustietoja
Pinnankorkeus:  149,1 m  
Pituus:  1,2 km  
Leveys:  220 m  
Rantaviiva:  2,557 km  
Pinta-ala:  16,636 ha  
Tilavuus:  0,0010268 km³ 
Keskisyvyys:  6,17 m  
Suurin syvyys:  14,9 m  
Saaria:  ei saaria 
 fiVuorijärvi 
Vuorijärvi  on Keski-Suomessa Karstulassa  Jyväslahden lähellä sijaitseva järvi.
Maantietoa

Järvi on 1,2 kilometriä pitkä, 220 metriä leveä, ja sen pinta-ala on 16,6 hehtaaria. Järvellä ei ole kartan mukaan saaria. Järvi on luodattu ja siitä on julkaistu syvyyskartat. Järven tilavuudeksi on saatu 1,03 miljoonaa kuutiometriä eli 0,00103 kuutiokilometriä. Sen keskisyvyys on 6,2 metriä ja suurin syvyys on 14,9 metriä. Sen rantaviivan pituus on 2,6 kilometriä.
Vesistösuhteet

Järvi sijaitsee Kymijoen vesistössä (vesistöaluetunnus 14) Saarijärven reitin valuma-alueen (14.6) Pääjärven alueella (14.63), jonka Pääjärven lähialueeseen (14.631) se kuuluu. Järven vedenpinnan korkeus on 149,1 metriä mpy.
Moottoripyöräilyn Grand Prix -kausi 1997

Moottoripyöräilyn Grand Prix -kausi 1997 oli järjestyksessään 49. ratamoottoripyöräilyn MM-sarjan kausi.